Document ID: 32009R0611

ΚΑΝΟΝΙΣΜΌΣ (ΕΚ) αριθ. 611/2009 ΤΗΣ ΕΠΙΤΡΟΠΉΣ
της 10ης Ιουλίου 2009
για τη διόρθωση του κανονισμού (ΕΚ) αριθ. 1276/2008 σχετικά με την παρακολούθηση, μέσω φυσικών ελέγχων, των εξαγωγών γεωργικών προϊόντων για τα οποία χορηγούνται επιστροφές ή άλλα ποσά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 170 στοιχείο γ) και το άρθρο 194 στοιχείο α), σε συνδυασμό με το άρθρο 4,
Εκτιμώντας τα ακόλουθα:
(1)
Το άρθρο 11 παράγραφος 5 του κανονισμού (ΕΚ) αριθ. 1276/2008 της Επιτροπής (2) και το παράρτημα II του εν λόγω κανονισμού αντιστοιχούν, σύμφωνα με τον πίνακα αντιστοιχίας του παραρτήματος IX του εν λόγω κανονισμού, στο άρθρο 3 παράγραφος 2 και στο άρθρο 1 του κανονισμού (ΕΚ) αριθ. 3122/94 της Επιτροπής, της 20ής Δεκεμβρίου 1994, για τον καθορισμό των κριτηρίων σχετικά με την ανάλυση κινδύνου όσον αφορά τα γεωργικά προϊόντα που απολαύουν επιστροφών (3). Ειδικότερα, το στοιχείο α) του άρθρου 11 παράγραφος 5 του κανονισμού (ΕΚ) αριθ. 1276/2008 αντιστοιχεί στο πρώτο εδάφιο του άρθρου 3 παράγραφος 2 του κανονισμού (ΕΚ) αριθ. 3122/94. Ωστόσο, ενώ το εν λόγω πρώτο εδάφιο του άρθρου 3 παράγραφος 2 του κανονισμού (ΕΚ) αριθ. 3122/94 αναφέρεται στα κριτήρια που ορίζονται σε ολόκληρο το δεύτερο εδάφιο του άρθρου 1 του εν λόγω κανονισμού, το άρθρο 11 παράγραφος 5 στοιχείο α) του κανονισμού (ΕΚ) αριθ. 1276/2008 αναφέρεται μόνο στα κριτήρια που ορίζονται στο σημείο 1 του παραρτήματος II του ιδίου κανονισμού.
(2)
Δεδομένου ότι η κοινοποίηση σχετικά με την ανάλυση κινδύνου πρέπει να καλύπτει όλα τα σχετικά κριτήρια κινδύνου, όπως προβλέπεται ήδη στον κανονισμό (ΕΚ) αριθ. 3122/94, πρέπει να διορθωθεί αναλόγως η περιοριστική αναφορά στο σημείο 1 του παραρτήματος II του κανονισμού (ΕΚ) αριθ. 1276/2008 που προβλέπεται στο άρθρο 11 παράγραφος 5 στοιχείο α) του εν λόγω κανονισμού.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 11 παράγραφος 5 του κανονισμού (ΕΚ) αριθ. 1276/2008, το στοιχείο α) αντικαθίσταται από το ακόλουθο:
«α)
τα μέτρα που λαμβάνουν, συμπεριλαμβανομένων των οδηγιών προς τις εθνικές υπηρεσίες, για την εφαρμογή του συστήματος επιλογής βάσει ανάλυσης κινδύνου, σύμφωνα με τα κριτήρια που αναφέρονται στο παράρτημα ΙΙ·».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουλίου 2009.

Labels: 3
6